साफ च्याम्पियनसिपः पाकिस्तान विजयी, नेपाललाई जित्नै पर्ने, भुटान बाहिरियो
साफ च्याम्पियनसिप २०१८ को समूह ए को लिग चरणको  आफ्नो अन्तिम खेलमा पाकिस्तानले भुटानलाई ३-० हराएको छ  । पाकिस्तानको यो जितपछि नेपालले सेमिफाइनल प्रवेशका लागि बंगलादेशलाई हराउनै पर्ने भएको छ  । जितपछि पाकिस्तानको ३ खेलबाट ६ अंक भएको छ ।
बंगलादेश — साफ च्याम्पियनसिप २०१८ को समूह ए को लिग चरणको आफ्नो अन्तिम खेलमा पाकिस्तानले भुटानलाई ३-० हराएको छ  । पाकिस्तानको यो जितपछि नेपालले सेमिफाइनल प्रवेशका लागि बंगलादेशलाई हराउनै पर्ने भएको छ  । जितपछि पाकिस्तानको ३ खेलबाट ६ अंक भएको छ ।पाकिस्तानी खेलाडी मोहम्मद रियाजले २०, हसिन बसरले २९ र फहिम अहमदले ९१ औं मिनेटमा गोल गरेका थिए ।बंगलादेश पनि २ खेलबाट ६ अंक बटुलेको छ । नेपालको भने ३ अंक मात्रै छ । लगातार तेस्रो हार पछि भुटान प्रतियोगिताबाट बाहिरिएको छ । पाकिस्तानले आजका जितका बाबजुद सेमिफाइनल प्रवेश तय भइसकेको छैन । समूह चरणको अन्तिम खेल कुर्नु पर्ने हुन्छ । ढाकाको बंगबन्धु रंगशालामा शानिबार दिउँसो भएको खेलमा पाकिस्तानले खेलको २० र २९ मिनेटमा गोल गर्दै टिमलाई जित दिलायो ।